Puhumme Mooseksesta, johtajasta vailla vertaa.
Olemme päässeet jo 9. jaksoon, jonka nimi on -
Pronssikäärme, vastamyrkky käärmeen puremaan.
Olemme yhä Siinain niemimaalla, -
missä Jumalan kansa joutui vaeltamaan edestakaisin 40 vuotta.
Näin siksi, että se oli epäillyt Jumalan Sanaa ja perillepääsyä.
Tällä kertaa mietimme, miten johtaja ja risti kuuluvat yhteen.
En puhu nyt johtajan omasta, vaan Jeesuksen rististä.
Paavalikin sanoo: Minä en ole halunnut tuntea keskuudessanne -
mitään muuta kuin Jeesuksen ja Hänet ristiinnaulittuna. (1. Kor.)
Nyt mietimme, miten Jeesuksen risti tuli Mooseksen elämässä näkyviin.
Nyt oli menossa 40. vuosi erämaavaellusta.
Mooses oli haudannut jo muut omai- sensa paitsi Aaronin ja Mirjamin, -
jotka hän hautasi tänä viimeisenä vuotena.
Oltiin Kadesissa taas. Samassa paikassa, josta lähetettiin vakoojia.
Ei ole enää pitkästi Hebroniin - parin päivän matka.
Täällä Kadesissa Mirjam kuoli ja kerrotaan, että hänet haudattiin.
Kansan ei kerrota surreen häntä 30 päivää, kuten hänen veljeään.
Aaron haudattiin vähän ajan päästä Harunin vuorelle.
Se oli aika traaginen reissu, kun Mooses, Aaron -
ja Aaronin vanhin poika Eleasar menivät Harunin vuorelle.
Kansa näkee ne vuoren juurelta ja tietää, ettei Aaron tule takaisin.
Huipulla Mooses riisui Aaronilta hienon ylipapin puvun -
ja puki sen Aaronin pojan päälle.
Näin riisuttuna Israelin ylipappi joutui astumaan Herran eteen -
tavallisena kurjana syntisenä niin kuin me muutkin.
Mooses hänet sitten varmaan hautasi.
Ja vielä tulee yksi mutka matkaan.
Se on semmoinen mutka, että Kuolleenmeren takana -
kulki Kuninkaan tie, oikein hieno tie Egyptistä Mesopotamiaan.
Sen tien varrella asui kolme sukulaiskansaa: -
edomilaiset (Esaun jälkeläisiä) ja moabilaiset -
ja ammonilaiset (Lootin jälkeläisiä).
Israel lähettää oikein kauniin pyynnön: -
"Saadaanko me kulkea maanne läpi Kuninkaantietä pitkin? -
Me maksamme ruoasta ja siitäkin, jos annatte vettä kaivosta. -
Ei tallata peltojanne eikä tehdä mitään pahaa."
Niin kuinka ollakaan, kaikki kolme sukulaiskansaa ilmoittavat: -
"Ette saa kulkea!" Ensin Mooses ei meinaa uskoa.
Hän lähettää uuden kirjeen edomilaisille: "Eikö kumminkin?" - "Ei!"
Herra kieltää sukulaiskansoja vastaan sotimisen.
Ei jää muita vaihtoehtoja kuin etsiä kiertotietä.
Ja löytyi joku Moabin kiertotie jostain vuoristosta.
Ennen kuin sinne edes päästään, -
pitää kulkea Itä-Afrikan hautavajoamaa.
Akabanlahdelta pohjoiseen - siihen kuuluu Kuollutmerikin -
ja Punainen meri. Näitten välillä on paikka, -
jossa on hirveää louhikkoa ja vaikeakulkuista maastoa.
Mitään ei kasva. Siellä he kulkivat.
Tämä oli ihan uusi sukupolvi. Entinen oli kuollut ja kuopattu.
Mooses lienee toivonut, että kun nuoret on kasvatettu 10 käskyllä, -
niin ehkä he luottaisivat Jumalaan paremmin. Mutta taas napistiin!
"Ei ole muuta ruokaa kuin iänikuista mannaa." "Vettäkään ei ole."
"Me ei jakseta enää."
Herralle kaikki nämä napinat ja kapinat olivat epäuskon merkkejä -
ja joka kerran Herra niistä rankaisi.
Ajatelkaapa sitä! Ajatelkaa, miten vähän nykyään puhutaan siitä, -
että vaikka Herra antaisi anteeksi, synneistä tulee meille seurauksia.
Nyt Herra lähetti myrkkykäärmeitä leiriin.
Varmaan seudulla niitä oli, mutta yhtäkkiä niitä oli joka paikassa.
Kun teltoissa oli oikeastaan vain katto -
ja lattioilla vaatetta tai nahkaa, niin hyvin sinne käärmeet pääsivät.
Yhtäkkiä perheenisä näkee, että vaimoa on purtu!
Yrittää varmaan imeä myrkkyä haavasta, ettei rakas puoliso kuole.
Ja lapsia siinä vuoron perään kuolee ja rakas äiti ja isä.
Hirveä huuto ja valitus ja itku niin kuin voitte kuvitella.
Mitä tehdään? Juostaan Mooseksen luo ja pyydetään apua.
Mooses menee Herran eteen pyytämään apua ja Herra antaa avun.
Eihän Herra kertaakaan jättänyt antamatta apua.
Joskus se saattoi viipyä, mutta aina se tuli.
Apu on nyt se, että Moosekselle sanotaan: -
"Tee pronssista käärme ja aseta se tangon päähän."
Korkealle nostetaan näin. Jokainen, joka sitä katsoo, -
jää eloon, vaikka käärme olisi sitä purrut.
Tämä on nyt semmoinen lääke, jota on aika vaikeaa uskoa.
Joku katsominen olisi vastamyrkky käärmeen myrkkyyn!
Niinhän siinä kävi, että toiset uskoivat, toiset eivät.
Jotkut makasivat teltassa ja ajattelivat, etteivät tuota satua usko.
Ja kuolivat. Toiset raahautuivat viime voimillaan ulos, katsoivat -
pronssikäärmettä, missä keskellä se siellä olikaan.
Joka katsoi, se jäi henkiin.
Vastalääke käärmeen puremaan oli siis pronssikäärme.
Pelastus oli niin yksinkertainen, että kun katsot, niin paranet.
Jeesus lainaa tätä kohtaa Johanneksen evankeliumin 3. luvussa.
Jeesus sanoo näin: -
Jeesus sanoo, että Hän on siellä ristillä kuin se pronssikäärme.
Siinä on vastalääke synnin myrkkyyn.
Vaikka paholainen, se vanha käärme, olisi meitä purrut, -
ja olisimme mitä syntiä tehneet, -
kun katsoo Jeesus-pronssi- käärmeeseen, niin pelastuu.
Voiko pelastuminen enää tämän helpompaa olla?
Niin se on kyllä tässäkin, että toiset uskovat, toiset eivät.
On paljon ihmisiä, jotka ajattelevat, -
että pitäähän pelastumisensa hyväksi sentään jotain tehdä.
Jeesus tässä sanoo, että riittää, kun katsoo.
Haluan sanoa sinulle, joka olet epätoivonen itsestäsi -
ja ajattelet, että sinusta ei kyllä kunnon kristittyä ikinä tule.
Katso sinä sitä pronssikäärmettä, Jeesusta.
Voit katsoa Häntä Raamatun Sanassa, kun sitä luet.
Kun sitä oikein saarnataan ja selitetään - ja myös ehtoollisella.
Ehtoollisleipä ja veri - siinähän on Jeesus-pronssikäärme, -
joka on meidän puolestamme kuollut. Eikö ole ihmeellistä, -
että Jeesus juuri tähän liittää tuon kuuluisimman raamatunlauseen?
"Sillä niin on Jumala maailmaa rakastanut..." Jumala rakasti -
tätä surkeaa porukkaa, kansaansa.
Jumala rakasti omia vihollisiaan.
Jumala rakasti joka ikistä tässä maailmassa niin paljon, -
että Hän lähetti Jeesuksen. Olisiko Hän voinut enempää tehdä?
Jos nyt sanotaan "ettei yksikään", niin sehän tarkoittaa sinuakin.
Sinä olet yksi tämän maailman ihmisistä.
Hän toivoo, ettet sinäkään hukkuisi vaan saisit iankaikkisen elämän -
Jeesus-pronssikäärmeeseen katsomalla.
Mutta järkyttävä puoli tässä on, -
että käärme aina muulloin symboloi paholaista.
Tämä on ainut kohta, missä käärme on Jeesuksen symboli, ennakkokuva.
Miksi Jeesusta verrataan käär- meeseen, joka edustaa paholaista?
Se osoittaa, miten kauheat meidän syntimme ovat.
Jossain kirjeessä sanotaan, että Hänet tehtiin synniksi.
Jeesus oli kuin yksi synnin möykky.
Kun Hän joi sen syntimaljan, jossa oli kaikki maailman synnit, -
se meni Häneen itseensä ja Hän oli täynnä sitä syntiä, -
joka oli Hänelle luettu - siis meidän syntejämme.
Missä tämä pronssikäärme nyt siis on tavattavissa?
Sanon vielä uudestaan, kun tämä on niin tärkeä: armonvälineissä.
Armonvälineitä on 3: Raamattu, kaste ja ehtoollinen.
Nämä ovat ne välineet, minkä kautta Jumalaa voi lähestyä kuolematta.
Näissä Jumala on luvannut olla tavattavissa ja pelastaa meidät.
Jos ei sinua ole kastettu, pitää mennä kastekouluun -
ja antaa kastaa itsensä. Järjestä nyt elämäsi niin, -
että pääset ehtoolliselle mieluummin joka sunnuntai.
Jos sinulla ei ole seurakuntaa, niin etsi se nyt.
Nyt on korkea aika etsiä seura- kunta, jossa käyt säännöllisesti -
ja osallistut sen toimintaan, kannatat ja autat sitä.
Mutta Mooses-raukka teki tässä vaiheessa vielä yhden mokan.
Hänen kiivas luonteensahan ilmeni jo egyptiläisen tapossa.
Sitten hän raukka teki sen tempun, ettei päässytkään Luvattuun maahan.
Siinä tilanteessa kansa taas itkee, ettei ole vettä.
Mooses hermostui täysin. Herra neuvoi: "Mene tuon kallion luo -
ja puhu sille. Käy ensin hakemassa sauva ilmestysmajasta."
Aiemmin matkan alussa Herra oli käskenyt lyödä kalliota.
Nyt Hän käski puhua kalliolle, ei lyödä.
Mooses onneton otti sauvan ja löi sillä kaksi kertaa kalliota.
Vettä tuli, mutta Herra sanoi: "Nyt kun kansan edessä osoitit, -
ettet minun Sanaani luotakaan, niin et pääse perille."
Aaronille kävi samoin. Hän seisoi vieressä eikä protestoinut.
Nämä veljekset kuulevat, että he eivät pääse perille.
Se oli varmasti Moosekselle hänen elämänsä suurin pettymys.
Hän on 40 vuotta raatanut, että pääsisi perille Luvattuun maahan -
ja saisi kansan vietyä. Ja monta kertaa Mooses kärtti!
Luin tänään näitä Raamatusta. Ainakin 5 kertaa kerrotaan, -
että Mooses sanoo: "Harkitse nyt vielä kerran!"
Ja Herra sanoo: "Lopeta!" Mutta Herralla oli ihana suunnitelma, -
paljon parempi kuin Mooses olisi osannut arvatakaan.
Päätämme taas tänään rukoukseen, joka on virrenvärssy.
Oi Jeesus, tänne maailmaan et tullut itses' tähden.
Mua auttamaan sä tulit vaan mun kurjuuteni nähden.
Ja raskaan ristin kärsien armahdit minut, syyllisen.
Voisinko kyllin kiittää! Virsi 25.
Kiitoksia tästä kerrasta. Tapaamme seuraavalla kerralla.
Hyvä katsoja! Jos koet saaneesi jotain irti -
tästä Raamattu rakkaaksi -sarjasta, jossa puhutaan Mooseksesta, -
kutsun sinua kannattamaan sitä myös taloudellisesti.
Voit nähdä puhelinnumeron ruudussa. Puhelu maksaa aina 12 euroa.
Voit lahjoittaa rahaa myös pankkitilille viitenumeroineen.
Tekstitys: Tuula-Riitta Virrankare